OpenLLM-France/wikimedia huggingface dataset:
# Hidroximanganopirokloro

Hidroximanganopirokloro mineral bat da eta pyrochlore taldearen kidea da.

## Ezaugarriak

Hidroximanganopirokloro elementu kimiko mineralaren formula kimikoa hau da: ${\ce {(Mn2+,Th,Na,Ca,REE)2(Nb,Ti)2O6(OH)}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hidroximanganopyrochlore: Mineral information, data and localities.» www.mindat.org (Noiz kontsultatua: 12-05-2019).
# Hidroxinatropirokloro

Hidroxinatropirokloro mineral bat da eta pyrochlore taldearen kidea da.

## Ezaugarriak

Hidroxinatropirokloro elementu kimiko mineralaren formula kimikoa hau da: ${\ce {(Na,Ca,Ce)2Nb2O6(OH)}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hidroxinatropyrochlore: Mineral information, data and localities.» www.mindat.org (Noiz kontsultatua: 12-05-2019).
# Hidrozikloi

Hidrozikloiak bereizgailu zikloniko mota bat dira, produktu anitzen faseak bereizten dituzte ura denean fluido hornitzaile primarioa. Bereizketaren oinarria produktua osatzen duten gaien grabitate ezaugarrietan oinarritzen da.

## Funtzionamendu printzipioa

Sarrerako produktu-elikatzea tangentzialki egiten da hidrozikloietan, presio jakinean. Egoera horrek mugimendu zentrifugoa eragiten du hidrozikloiaren barneko produktuarengan, faserik astunena kanporatuz behealdetik. Hidrozikloia konikoa denez, behe-irteera aldera diametroa txikitu egiten da eta, ondorioz, fluidoaren abiadura handitu; horrek fase-bereizketa laguntzen du. Azkenik, solido kontzentratuak behealdean, deskargatzen dira, konoaren hestugunetik. Goian, gainezkatze atalean, zurrunbilo eragileak mugimendu espiral birakari azkar bat eragiten du gorantz fluidoarengan, forma konikoa duen karkasaren erdian. Horrek fluidoaren gainezkatzea eragiten du goi-irteeran.

## Hidrozikloiaren parametroak

Parametro hauek erabakigarriak dira zikloiaren funtzionamendu egokirako:
* Produktuaren bi faseek duten aldea pisu espezifikoan.
* Solidoen forma.
* Sarrerako abiadura.
* Produktuaren dentsitatea.
* Presio diferentzia goi- eta behe- irteeren artean.

## Erabiltze eremuak

Hidrozikloien erabilpen eremu nagusiak honako hauek dira:
* Mineralen eraldaketa-industria: partikula xeheak sailkatzeko eta mindak deshidratatzeko.
* Almidoiaren industria: ohikoak dira patata-, mandioka-, gari-, eta arto-fekularen industrian, almidoi nahasteak kontzentratu eta fintzeko.
* Ura eta petrolioa bereiztea: petrolioa eta ura bereiztea, besteak beste, itsasoko petrolio plataformetan
* Deshidratazioa: lokatza eta drainatze sarretako lohia kontzentratzea, horiek euri-uretatik kentzeko.

## Kanpo estekak

* Datuak: Q1415361
* Multimedia: Cyclonic separators / Q1415361
# Hidrozoo

Hidrozooak (Hydrozoa) knidarioen filumeko animalia txiki harrapariak dira, bakarka edo koloniak eratuz eta gehienetan ur gazian bizi direnak.
Bi aldi izaten dituzte bizitzan, polipo-aldia eta marmoka-aldia. Barrua ez dute beste knidarioetan bezala ziskuetan banatua, zisku bakarra baitute. Marmoka-aldian eszifozooak baino askoz txikiagoak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q181989
* Multimedia: Hydrozoa / Q181989
* Espezieak: Hydrozoa
# Hidroxilwagnerita

Hidroxilwagnerita fosfato motako minerala da eta wagnerite taldearen kidea da.

## Ezaugarriak

Hidroxilwagnerita fosfato mineralaren formula kimikoa hau da: ${\ce {Mg2(PO4)(OH)}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hidroxilwagnerite: Mineral information, data and localities.» www.mindat.org (Noiz kontsultatua: 12-05-2019).
# Hidrozefalia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hidrozefalia burezureko husgunean isurkari zefalorrakideo gehiegi pilatzea ezaugarritzat duen eritasuna da. Isurkari horrek aldamenean buruko muinak estutzen ditu, eta horren ondorioz oinaze handi iraunkorrak sortzen dira. Aldi berean, burezurra zapaltzen du, eta behar bezala hezurtua ez baldin badago, haurrengan adibidez, burua handitzea eragiten du. Era askotako eragileek sor dezakete: sortzetiko forma okerrak, burezurreko traumatismoak, burezur barruan izaten diren handitzeak, eta abar. Ohiko sendabidea ebakuntza da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-9-19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q193003
* Multimedia: Hydrocephalus / Q193003
# Hiei mendia

Hiei mendia (japonieraz: 比叡山, Hiei-zan) Japoniako hiri garrantzitsuetako bat den Kyototik ipar-ekialdera dago. Tendai eskola budistaren tenplu nagusia den Enryaku-ji, mendi honetan dago.

## Historia

Dengyō Daishi, Tendai eskolaren sortzailea izan zena, Hiei mendira bizitzen joan zen 785ean. 788rako, Dengyok, Hieisan-ji izeneko tenplu txiki bat eraiki zuen. Hieisan-ji izena, Enryaku-jigatik aldatu zuen Saga Enperadoreak 823an, Dengyo Daishi hil eta urte betera. Lehen apaiz arduraduna, Gishin izan zen, Dengyo Daishiren ondorengoa. Japoniar budismoko pertsonaia garrantzitsu askok, Nichiren, Myōan Eisai, Dōgen eta Hōnen kasu, japoniar budismoko eskola berrien sortzaileak, aipaturiko tenplu horretan ikasi zuten.

## Kanpo estekak

* Datuak: Q748040
* Multimedia: Mount Hiei / Q748040
# Hilda Phoebe Hudson

Hilda Phoebe Hudson (Cambridge, 1881eko ekainaren 11 – Londres, 1965eko azaroaren 26a) matematikari ingelesa izan zen.

## Biografia

Matematikari familia bateko kidea, bere lehen ikerketa 10 urte besterik ez zituela argitaratu zuen Nature aldizkarian. 1900ean Hudsonek beka bat lortu zuen eta Newnham Collegen sartu zen Cambridgeko Unibertsitatean, 1903an graduatu zen, eta lehen mailako ikasleen 7. Wrangler aipamena eskuratu zuen. Berlingo Unibertsitatean urtebete gehiago eman ondoren, Newnhamera itzuli zen 1905ean, lehenik matematikako irakasle gisa eta gero ikertzaile elkartu gisa. Dublingo Trinity Collegek ad eundem MA gradua eman zion, eta geroago DSc gradua, 1906an eta 1913an, hurrenez hurren.
1916an Ronald Rossekin lan egin zuen, epidemiologia eta gaixotasunen hedatzeari buruz. Lehen Mundu Gerraren ondorioz, Hudsonek ez zuen epidemiologiari buruzko lan gehiago argitaratu, 1917an Aire Ministerioarekin bat egin baitzuen ingenieritza aeronautikoan lan egiteko. Lan horregatik, OBE izendapena jaso zuen 1919an.
Hala ere, epidemiologia eta ingenieritza aeronautikoa proiektu paraleloak izan ziren, Hudsonen ikergai nagusia geometria aljebraikoa izan baitzen.

## Argitalpenak

* Ruler and Compasses, Longman's Modern Mathematical Series, 1916, berrarg. Squaring the circle lan-bilduman, New York, Chelsea Publishing Co., 1953 [sarean irakurgai].
* Cremona Transformations in Plane and Space, Cambridge University Press, 1927.

## Erreferentziak

* ↑ (Ingelesez) «Simple Proof of Euclid II. 9 and 10» Nature 45 (1156): 189–189. 1891-12-01 doi:10.1038/045189a0. ISSN 1476-4687. (Noiz kontsultatua: 2020-05-20).
* ↑ (Ingelesez) «Hudson, Hilda Phoebe (1881–1965), mathematician» Oxford Dictionary of National Biography doi:10.1093/ref:odnb/9780198614128.001.0001/odnb-9780198614128-e-46431;jsessionid=bc0239c06ec319370866308233bc3e2a. (Noiz kontsultatua: 2020-05-20).
* ↑ Ross, Ronald; Hudson, Hilda P.. (1917-05-03). «An application of the theory of probabilities to the study of a priori pathometry.—Part III» Proceedings of the Royal Society of London. Series A, Containing Papers of a Mathematical and Physical Character 93 (650): 225–240. doi:10.1098/rspa.1917.0015. (Noiz kontsultatua: 2020-05-20).
* ↑ (Ingelesez) Royle, Tony. (2017-11-01). «The impact of the women of the Technical Section of the Admiralty Air Department on the structural integrity of aircraft during World War One» Historia Mathematica 44 (4): 342–366. doi:10.1016/j.hm.2017.06.001. ISSN 0315-0860. (Noiz kontsultatua: 2020-05-20).
* ↑ Hudson, Hilda P. (Hilda Phoebe), 1881-. (2008). Cremona transformations : in plane and space. Cambridge University Press ISBN 978-0-521-35882-8. PMC 183147922. (Noiz kontsultatua: 2020-05-20).
* Datuak: Q5761453
# Hildako (militarra)

Hildakoa istripu, lesio edo trauma baten biktima da. Hildako hitza komunikabideetan erabiltzen dute batez ere gerra edo hondamendi batek eragindako heriotzak deskribatzeko.
Terminologia militarrean, bajek esanahi espezifikoagoa dute batzuetan, eta soldadutzarako galdutako pertsona guztiei egiten diete erreferentzia; horren barruan sartzen dira borrokan hildakoak, gaixotasunagatik hildakoak, lesio fisiko edo mentalengatik ezgaituak, harrapatuak, desertatuak eta desagertuak. Pertsona bati borrokatzea eragozten ez dioten zauri ez hain larriak ez dira baja gisa zenbatzen. Bajen baturari bajen kontua esaten zaio.
Bigarren Mundu Gerraren aurretik, gaixotasunagatiko heriotzek gainditu egiten zituzten borrokako heriotzak. Historikoki, borrokan zauritutakoen %20-30 hil egiten ziren, eta gainerakoek bizirik irauten zuten. Hau da, zaurituen eta hildakoen proportzioa 3 eta 1 artekoa izaten zen.

## Kanpo estekak

* Datuak: Q1056901
* Multimedia: War casualties / Q1056901
# Hildakoen lanterna

Hildakoen lanterna edikula mota bat da. Itxura ohikoena barne-huts duen torre batena da, goian zulo-brodatuz eginako pabiloi batez biribilduta. Haren funtzioak desberdinak ziren: eraikuntza erlijiosoa markatzeko, hilerrietan aterpe moduko eraikuntza, apaingarria... Askotan, ilunabarrean, poleen bidez, argi bat jartzen zitzaien goiko partean, hildakoentzat gida modukoa.

## Zabalpena

Elementu arkitektoniko hauek Frantzian ugariak dira. Frantziatik kanpo Irlandan ere ikus daitezke. Ingalaterran Bisleynen, Gloucestershire, eraikuntza bat dago. Europa erdian ere ikus daitezke baina hauek, orokorrean, modernoagoak dira.

## Lanterna motak

* Zilindrikoa: Estivareilles (Allier), Pranzac (Charente), Atur (Dordogne), Cherveix-Cubas (Dordogne), Ciron (Indre), Les Moutiers-en-Retz (Loira Atlantikoa), Culhat (Puy-de-Dôme), Château-Larcher (Vienne), Rancon (Vienne Garaia), e.a.
* Karratua: Saint-Goussaud (Creuse), Montaigut (Puy-de-Dôme), Antigny (Vienne), Cognac-la-Forêt (Vienne Garaia), Saint-Victurnien (Vienne Garaia), Rochecorbon (Indre eta Loira), e.a.
* Poligonala: Le Falgoux (Cantal), Saint-Pierre-d'Oléron (Itsas Charente), Felletin (Creuse), La Souterraine (Creuse), La Berthenoux (Indre), e.a.
* Zutabea: Cellefrouin (Charente), Fenioux (Charente-Maritime), Pougne-Hérisson (Deux-Sèvres) (desagertuta), e.a.
* Kapera baten gainean: Bourdeilles (Dordogne), Sarlat-la-Canéda (Dordogne), Fontevraud-l'Abbaye (Maine eta Loira), Acheux-en-Amiénois (Somme), Montmorillon (Vienne), Vicq-sur-Breuilh (Vienne Garaia), e.a.

## Lanternak Frantzian

Frantziako gehienak XII. mendean eraiki ziren. Batez ere Frantzia estatuko mendebalde-erdialdean aurkitzen dira, zehatz-mehatz honako departamendu hauetan: Allier, Charente, Itsas Charente, Corrèze, Creuse, Dordogne, Indre, Loira, Lot, Puy-de-Dôme, Deux-Sèvres, Vendée, Vienne eta Vienne Garaia. Guztiak X. mendean Akitaniako Dukerriaren lurraldeak ziren. Zonalde horretatik kanpo gutxi batzuk ikus daitezke, esaterako, Farschvillerreko hilerrian (Mosela).
Eraikuntza hauek justifikatzeko teoria desberdinak aipatu dira:
* Bidaiariei bidea erakusteko
* Hildakoei bidea erakusteko
* Hilerria bertan dagoela adierazteko
Dena dela, antzinako denboratik oso normala izan da ehorzte-argiak erabiltzearen ohitura. Ohitura hau kristauek jaso zuten. Hilobiak sarritan kandelekin apaintzen dira... Horren arabera lanterna hauek tradizio berean kokatu beharko genituzke.
Lehen Mundu Gerraren ondoren, hildakoen lanternak hilerri militarretan jarri ziren ere bai (ikus Douaumont eta Dormans).

## Hildakoen lanterna ezagun batzuk

* Asturreko lanterna
* Bayeuxeko lanterna
* Cellefrouinen lanterna
* Cormeryko lanterna
* Pranzaceko lanterna

## Erreferentziak

* ↑ http://crm.revues.org/393

## Kanpo estekak

* (Frantsesez):Francis Cahuzac-en artikulua.
* Datuak: Q125992
* Multimedia: Lanterns of the Dead / Q125992
# Hildale (Utah)

Hildale Ameriketako Estatu Batuetako hiri bat da. Washington konderrian dago, Utah estatuan. 1.127 biztanle ditu, 14,505185 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q483016
* Multimedia: Hildale, Utah / Q483016
# Hilda Stevenson-Delhomme

Marie Hilda Stevenson-Delhomme (Mahé, Seychelleak, 1912ko martxoaren 8a - Frantzia, 2001eko urtarrilaren 4a) seychelletar politikaria eta medikua izan zen. Seychelleetako lehen emakumezko politikaria izan zen.

## Bizitza

Hilda Stevenson 1912ko martxoaren 8an jaio zen.
Lehenik Victoriako komentu batean ikasi zuen eta gero Eskoziako Ayrshireko komentu batean. Geroago Skerry's Collegen matrikulatu zen.
Ondoren medikua izateko ikasketak egiteari ekin zion. Edinburgheko Kirurgialari Errege Unibertsitatean, Medikuen Errege Unibertsitatean eta Kirurgialarien Errege Unibertsitatean lizentziatu zen.
1939an Seychelleetara itzuli eta bost urtez aritu zen mediku-lanetan, baina 1944an Eskoziara itzuli zen ikasketa gehiago egiteko.
Bigarren Mundu Gerra amaitu bitarte Eskoziako hainbat ospitaletako larrialdi-zerbitzutan aritu zen lanean.
Ama gaixotu zitzaionean Seychelleetara itzuli zen. 1949an Andre Delhommerekin ezkondu zen. Harekin bi alaba izan zituen eta beste bi seme-alaba adoptatu zituen. 1967an Seychelleetako lehenengo emakume legebiltzarkidea izan zen Asanblea Nazionaleko kide hautatu zutenean.
2001eko urtarrilaren 4an hil zen Frantzian.

## Erreferentziak

* ↑ (Ingelesez) «First Seychellois lady doctor, politician passes away» The Seychelles Nation Newspaper 2001 jatorrizkotik artxibatua (artxibatze data: 2016-08-22) (Noiz kontsultatua: 2021-03-16).

## Kanpo estekak

* Datuak: Q26220929
# Hildakoen Zingira

Hildakoen Zingirak, Tolkienen lanean, lotura historiko zein mitikoak ditu.
Emyn Muiletik hegoekialdera dagoen zingira lurralde zabal bat da, Dagorladeko ordokiko lurrak, Uvanwaith eta Anduin ibaiaren lur zingiratsuen artean, Nindalf bezala ezaguna. Muinoetatik jaisten diren urek elikatuak, tokian, zingira eta errekazto kirastun ugari dago, lurrak, irmoak eta lehorrak diren toki gutxirekin. Dardaralekuak eta lokatza, kilometro karratu askoan hedatzen zen konstante bat zen. Usteltze gazen ondorioz, toki askotan, bapateko su zurruztadak edo argi apalarekin erretzen ziren sutzar iraunkorrak sortzen ziren.
Etengabeko aurrerabidean, Hildakoen Zingirak ekialderantz hedatu ziren, eta Guduaren Lautada deritzonaren zati bat azpian hartu zuten, Elfo eta Gizakien Arteko Azken Aliantzaren Gerran hil ziren Elfo eta gizakien hilobietako asko zituena, Eguzkiaren Bigarren Aroaren amaieran. Kanpamenduko guduaren ondoren ere, Eguzkiaren Hirugarren Aroko 1944an, Aurigen armadaren zati handi bat, Hildakoen Zingirara bultzatua izan zen, eta han hil ziren. Arrazoi horregatik jaso zuen bere izena, sorginkeriaren batengatik, gerlarien arropekin jantzitako hildakoen gorputz eta aurpegiak ikus baitzitezkeen, bere tokitik ia irtendako eta hildako begiekin begiratuz zingiren hondotik "zikinkeriaz estalitako kristal batean zehar bezala".
Zingira hauetatik bidaiatu behar izan zuten Frodo Zorrozabal, Samsagaz Gamyi eta Gollumek, euren misioan Eraztunaren Gerran, Gollumek, urte asko lehenago, Sauronengandik ihes egiteko erabili zuen bidearen bila, Jaun Ilunaren zerbitzariak ez baitziren toki hartatik igarotzera ausartzen. Toki honetan aurkitu zituzten Hildako Aurpegien Zingirako mamu izugarriak, non, denbora asko lehenago hildako gerlarien izpiritu biziak, euren hilobi lokatztsuetan agertzen ziren.

## Kanpo estekak

* Datuak: Q513414
# Hilda Mundy

Hilda Mundy, Laura Villanueva Rocabadoren goitizena (Oruro, Bolivia 1912 – 1980) idazle, poeta eta kazetari boliviarra izan zen, joera bakezalea adierazi zuen bere idatzietan.

## Biografia

Emilio Villanueva Peñaranda arkitekto eta errektorearen eta Dominga Rocabado Flores-en alaba.
La Patria, La Retaguardia eta La mañana egunkarietarako idatzi zuen. Azken horretan Brandy Cocktail zutabea argitaratzen zuen. Dum Dum astekaria sortu zuen, baina Chacoko Gerran militar boliviarren porrota kritikatzeagatik 1934an erbestera joan zen Tejada Sorzanoren gobernuaren jazarpenaren ondorioz eta astekaria itxi eta zentsuratu egin zuten.
Hil ondoren, bere alabak, Silvia Mercedes Ávila poetak, bere lan eta idatzi gehienak argitaratu zituen. Mundyren lanaren zati bat Cosas de Fondo (1989) liburuan argitaratu zuen Ávilak.

## Obra

Argitaratutako lanen artean:
* Pirotecnia: ensayo miedoso de literatura ultraista (Imprenta artística, 1936)
* La Mariposa Mundial (Plural, 2004)
* Los libros de la Mujer Rota (2015)
* Cosas de fondo: Impresiones de la Guerra del Chaco y otros escritos (Huayna Potosí, 1989)
* Obra reunida, edición y estudio introductorio de Rocío Zavala Virreira (Biblioteca del Bicentenario de Bolivia, 2016)

## Bibliografia

* Eduardo Mitre, Pasos y voces: Nueve poetas contemporáneos de Bolivia. Ensayo y antología, Plural , La Paz, 2010.
* Blanca Wiethüchter y Alba Maria Paz Soldán (coords)., Hacia una historia crítica de la literatura en Bolivia, PIEB, La Paz, 2002.

## Erreferentziak

* ↑ Pirotecnia. .

## Kanpo estekak

* Pirotecnia: ensayo miedoso de literatura ultraista (1936)
* Datuak: Q50412868
# Hildakoei esker eta haien erruz

Hildakoei esker eta haien erruz Fernando Morillo idazle azpeitiarraren liburua da. 2011n argitaratu zen, Gaumin argitaletxearen eskutik.

## Kanpo estekak

* Hildakoei esker eta haien erruz liburuaren aipamena Fernando Morilloren webgunean
* Eleberriaren lehen orrialdeak
* Datuak: Q12259134
# Ikasteko teknikak

Ikasteko teknikak edo ikasketa teknikak pertsona batek bere erredimendu akademikoa hoberenatu, azterketetarako prestatu eta ikaskuntza prozesua modu efizientean garatzeko prozedura eta metodoen multzoa da. Hala nola, testuak azpimarratzea, eskemak, kontzeptu mapak, laburpenak eta diagramak osatzea eta erregela nemoteknikoak eta ikasketa lana planifikatzea barne hartzen ditu.

## Kanpo estekak

* Datuak: Q1899632
* Multimedia: Study skills / Q1899632
# Ikasten

Ikasten Berri Txarrak rock musika taldearen 2. diskoa da, 1999an argitaratua.

## Kantu zerrenda

| 1. | Ikasten | 3:16 |
| 2. | Iritsi | 3:22 |
| 3. | Soberan | 3:20 |
| 4. | Off | 2:11 |
| 5. | Ez | 3:15 |
| 6. | Aspaldian utzitako zelda | 4:16 |
| 7. | Betiko leloaren betiko leloa | 4:37 |
| 8. | Izebergaren punta | 3:49 |
| 9. | Biluzik | 3:33 |
| 10. | Minutu Bat | 4:26 |
| 11. | Ikusi arte | 3:56 |

## Kanpo estekak

* (Katalanez)(Gaztelaniaz)(Ingelesez) Berri Txarrak taldearen webgune ofiziala
* Datuak: Q9007922
# Ikasliburu

Ikasliburua, eskola liburua, irakasliburua edo testuliburua, hezkuntzan, gai jakin bati buruzko ezagutza biltzen duen liburu bat da, ikaslearentzat propio egina eta bereziki ikastetxeetan erabiltzen dena. Gaiari buruzko eduki teorikoa modu didaktikoan erakusteaz gainera, ariketak eta ikaslearen ebaluaziorako beste atalak ere izaten ditu.
Testuliburuak irakaskuntza-tresna gisa sortu ziren Johannes Gutenbergek inprimategia asmatu zuenean.
Testuliburuak tradizio historiko luzea du, latina irakasteko lehen kartilekin abiatzen dena. Ondoren, hainbat diziplinatako informazioak eta kontzeptuak biltzen zituzten eskola-entziklopediak bihurtu ziren, lehen hezkuntzan espezializatuak. Gaur egun, Interneten garapenetik aurrera, formatu digitalean daude, baina kasu gehienetan ez dute funtsezko aldaketarik eragiten paperean egiten direnekiko.
Liburua ikasle guztiei zuzenduta dagoenez, normalean ez dira ikasle talde zehatz baten egoeratik abiatzen, eta ez dute ikasleen gaitasunen eta interesen aniztasuna kontuan hartzen

## Euskal Herriko argitaletxeak
### Elkar

Euskal Liburu eta Kantuen Argitaldaria S.L. edo ELKAR S.A.R.L. Euskal Herriko argitaletxe bat da, Adunan egoitza duena. 1972an sortu zen Baionan. Helburu zehatz batekin sortu zen: garaiko euskal kultur egoeraren norabidea aldatzea.

### Zubia

Argitaletxe honek, gehienbat, testuliburuak argitaratzen ditu, haur hezkuntzatik hasi eta batxilergo mailaraino. Haur eta gazte literaturan koedizioak argitaratzen ditu Alfaguararekin batera. Testuliburuez gain eskolarako material osagarriak ere argitaratzen ditu: gidaliburuak, koadernoak, irakurgaiak eta abar.

### Ibaizabal

Ibaizabal argitaletxea 1990ean sortu zen. Bere esparrua literatura eta unibertsitate aurreko hezkuntzarena da. Ibaizabal Luis Vives argitaletxe taldearen parte da, Edelvives, Alhucema, Tambre eta Baula argitaletxeekin batera. Bere egoitza Zornotzan (Bizkaia) dago.

### Anaya-Haritza

Grupo Anaya 2004az geroztik Hachette Livre talde frantsesak kontrolatzen duen argitaletxe espainiarra da, aldi berean Lagardère.1 taldekoa. Bere jarduera testuliburuen negozioan zentratzen da nagusiki, 2 eta argitalpen-zigilu eta argitalpen desberdinak biltzen ditu.

## Kanpo estekak

* Datuak: Q83790
* Multimedia: Textbooks / Q83790
* ↑ «Libro de texto y currículum – Tresor de Recursos» tresorderecursos.com (Noiz kontsultatua: 2023-12-04).
* ↑ Elkar Argitaletxea. (Noiz kontsultatua: 2023-12-04).
* ↑ admin. (2010-02-13). «Zubia Argitaletxea» Gremio de Editores de Euskadi (Noiz kontsultatua: 2023-12-04).
* ↑ «Anaya/Haritzaren webgunea: euskaraz hezteko materialak» www.anayaharitza.es (Noiz kontsultatua: 2023-12-04).
# Ikasle Eguna

Ikasle Eguna Ikasle Abertzaleak ikasle erakundeak 2000. urtetik aurrera urtero antolatu izan duen jaia da. Bertan kontzertu handi bat eta beste hainbat ekimen biltzen dira, ekitaldi politikoa eta manifestaldiaz gain.

## Ikasle Eguna urtez urte

Lehenengo Ikasle Eguna Amurrion ospatu zen. Hurrengo bi urteetan Usurbilen burutu zen. 2003an Alegian izan zen eta 2004an Villabonan. 2005ean lehen aldiz izan zen Bizkaian, Sopelan.
2006an Irungo FICOBAn izan zen azaroaren 4an.
2008an Erandion ospatu zen azaroaren 22an. Musika talde nagusiei dagokionez, S.A., Piperrak, Amaiur eta DJ Bull nabarmendu daitezke.
2009an Arrasaten ospatu zen, Des-kontrol taldea talderik nabarmenena izanik.
2010ean Amurrion ospatu zen azaroaren 6an.

## Kanpo estekak

* Ikasle Abertzaleaken webgunea
* Datuak: Q12259495
# Ikasle

Ikaslea ikasten duen pertsona da, bereziki ikastetxe batean eta irakasle batengandik gai bati buruzko ezaguerak hartzen dituena.

## Hezkuntza
### Euskal Herria

Euskal Herri osoan derrigorrezko hezkuntza 6 urtetik aurrera da, baina Frantzian eta Espainian dauden lurraldeen artean hezkuntza sisteman ezberdintasunak aurki ditzakegu.

#### Hego Euskal Herria

* Haur hezkuntza: 3 urte arte
* Derrigorrezko Haur Hezkuntza: 3-5 urte bitartean
* Lehen Hezkuntza: 6-11 urte bitartean
* Derrigorrezko Bigarren Hezkuntza: 12-16 urte bitartean
* Batxilergoa: 16-18 urte bitartean
* Unibertsitate ikasketak: 18 urtetik aurrera
* Hezkuntza Zikloak: 18 urtetik aurrera

#### Ipar Euskal Herria

* Lehen Hezkuntza: 2-11 urte bitartean (ama eskola eta oinarrizko eskola)
* Bigarren Hezkuntza: 12-16 urte bitartean
* Goi Hezkuntza: 17 urtetik aurrera (Batxilergoa eta unibertsitate ikasketak)
* Lan Hezkuntza: 17 urtetik aurrera

## Ikus, gainera

* Ikasleen Nazioarteko Eguna

## Kanpo Loturak

* Eusko Jaurlaritzaren Hezkuntza,Unibertsitate eta Ikerketa Saila
* Nafarroako Gobernuaren Hezkuntza Saila
* Pirinio Atlantikoen Departamentua Eskolei buruz

## Kanpo estekak

* Datuak: Q48282
* Multimedia: Students / Q48282